กรมการข้าว  เร่งจ่ายเงินอุดหนุนกว่า 170 ล้านบาท ใน 34 จังหวัด
นายชาตรี บุญนาค ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมการข้าว เปิดเผยหลังการประชุมคณะทำงานบริหารเงินอุดหนุนเกษตรกรที่เข้าร่วมโครงการส่งเสริมการผลิตข้าวอินทรีย์ว่า กรมการข้าวได้ดำเนินโครงการส่งเสริมการผลิตข้าวอินทรีย์ เพื่อยกระดับคุณภาพการผลิตข้าว ขยายพื้นที่การผลิตและการตลาดข้าวอินทรีย์ของประเทศ ซึ่งได้ดำเนินการระหว่างปี 2560-2564 มีเป้าหมาย 1 ล้านไร่ โดยเกษตรกรที่เข้าร่วมโครงการที่ผ่านการรับรองมาตรฐานข้าวอินทรีย์จะได้รับเงินอุดหนุนต่อเนื่อง 3 ปี เพื่อชดเชยรายได้ที่ลดลงจากการปรับเปลี่ยนสู่การผลิตแบบเกษตรอินทรีย์ ที่ได้รับผลผลิตลดลงในระยะเริ่มต้นทั้งหมด 34 จังหวัด ส่วนอีก 10 จังหวัดที่เหลือเมื่อได้รับงบประมาณงวดที่ 2 อีกจำนวน 280 ล้านบาทจากสำนักงบประมาณจะเร่งรัดการโอนโดยเร็ว กรมการข้าวได้รับได้รับงบจัดสรรงบประมาณปี 2565 เพื่อจ่ายเงินอุดหนุน 450 ล้านบาท แบ่งเป็น 2 งวด โดยงวดที่ 1 จำนวน 170 ล้านบาท กรมการข้าวจะดำเนินการโอนเงินให้แก่เกษตรกรโดยผ่านธนาคารเพื่อการเกษตรและสหกรณ์ภายในเดือนพฤศจิกายนนี้ จำนวน 327 กลุ่ม 6,693 ราย 50,217 ไร่ สำหรับงบประมาณที่ยังไม่รับการจัดสรรอีกจำนวน 1,787 ล้านบาท กรมการข้าวจะได้ดำเนินการเสนอคณะกรรมการนโยบายและบริหารข้าวแห่งชาติเพื่อขอใช้งบกลางเพื่อจ่ายอุดหนุนเกษตรกรที่เหลือตามโครงการในจังหวัดที่เหลือต่อไป